open-index/open-wikipedia-markdown huggingface dataset:
Blyderivierspoort

duimnael|regs|Bord by die ingang in Afrikaans en Engels.
duimnael|regs|Gedenkplaat wat verduidelik hoe die plek sy naam gekry het.
duimnael|Die Drakensberg-eskarp vorm 'n duidelike rif oor Suid-Afrika.

**Blyderivierspoort** is 'n diep kloof in die noorde van Mpumalanga, Suid-Afrika. Die besondere natuurverskynsel is in Mpumalanga net noord van Graskop geleë, en is een van Suid-Afrika se mooiste besienswaardighede. Die kloof maak deel uit van Blyderivierspoort-natuurreservaat, wat sowat 24 000 ha beslaan. Die kloof is 26 kilometer (16 myl) lank en gemiddeld ongeveer 800 meter (2500 voet) diep,  en vorm in die noorde 'n poort in die Drakensberg-eskarp. Die kloof se hoë wande bestaan hoofsaaklik uit rooi sandsteen wat ontbloot is namate dit deur die Blyderivier uitgekerf is. Hierdie botaniese wonderland strek vanaf die Bourke's Luck-kolkgate in die suide tot by die poort in die noorde van die gebied.

## Bourke's Luck 
Die kolkgate by Bourke's Luck, waar die canyon begin, het hul naam te danke aan 'n delwer met die naam Bourke, wat sy fortuin in goud hier ontdek het. Die indrukwekkende kolkgate is gevorm deur maalklippe in die waters waar die Blyde- en die Treurrivier saamvloei. Hiervandaan vloei die Blyderivier met skouspelagtige kronkelings deur die canyon. Erosie deur die eeue heen het aan die hellings met hul afwisselende lae van kwartsiet en skalierots 'n trapagtige voorkoms verleen.

## Fauna, flora en klimaat 
Hoewel wilde diere hier nie volop is nie, word spesies wat baie skaars is, soos die rooiduiker en vaalribbok hier gevind. 'n Vissoort wat nêrens elders ter wêreld voorkom nie, die *Barbus treurensis* (die ghieliemientjie), word hier aangetref. 

As gevolg van topografiese faktore wat die reënval beïnvloed, is die plantegroei in hierdie gebied uniek. Binne enkele kilometers van die tipiese bosveldplantegroei, vind 'n mens subtropiese reënwoude. In die canyon sien 'n mens pragtige mingerhout-, geelhout- en stinkhoutbome, benewens proteas en heide saam met die subtropiese plantegroei, wat boommosse en epifitiese orgideë insluit. Die Blyderivierspoort is deels in die hoëveldstreek geleë, waar dit ook 'n tipiese hoëveldklimaat met warm somers en bitterkoue wintersnagte het. Soos in sommige streke van die hoëveld sneeu dit by geleentheid hier in die wintermaande.

## Dam 
Die Blyderivierspoortdam, wat vir besproeiing gebruik word, is in die benede-canyon geleë en beslaan sowat 261 ha.

## Fotogalery 

Beeld:Blyde River Canyon Panorama 2013.jpg|Uitsig oor die Blyderivierspoortdam
Beeld:Blyde River Canyon, South Africa 2.JPG|Die Drie Rondawels
Beeld:God's Window, South Africa.jpg|God's Window
Beeld:Bourke's Luck Potholes.jpg|Kolkgate by Bourke's Luck
Beeld:Motlatse Canyon Bourke's Luck Potholes (5).jpg|Nog kolkgate

## Sien ook 
* Blyderivierkloof-natuurreservaat
* Blyderivierspoortdam
* Blyderivier

## Verwysings 
## Bronnelys 
* Lombard, G.I.: Blyderivierspoort. In: Lantern. Tydskrif vir Kennis en Kultuur. Jaargang 22, nr. 2, Desember 1972

## Eksterne skakels 
*
Kermit Erasmus

**Kermit Romeo Erasmus** (gebore op 8 Julie 1990 in Port Elizabeth), bynaam *"Skermo"*, is 'n Suid-Afrikaanse sokkerspeler. Hy speel sedert 2013 as voorspeler vir Orlando Pirates, in die Suid-Afrikaanse stad Johannesburg.

Hy het sy loopbaan as jongeling begin by Rangers FC en Park United, voordat hy na Supersport United geskuif het, vir wie hy van 2006 tot 2008 gespeel het. As voorspeler blink hy uit in 2008 tydens die Mercedes-Benz Juniorbeker en word aangewys as die beste speler van die toernooi. Sy uitstekende dribbelwerk, aangee, sy pas en tallose doele by Supersport en verskeie onder-19 en onder-21 nasionale spanne, het van hom 'n gunsteling speler gemaak.

Erasmus het op 18-jarige ouderdom 'n kontrak met die Nederlandse sokkerklub Feyenoord geteken.

## Loopbaan as sokkerspeler 
## Erelys 
* Suid-Afrikaanse sokkerkampioen: 2008 (Supersport United)
* Uitspeel Promosie Eredivisie: 2010 (SBV Excelsior)
* Suid-Afrikaanse Beker: 2012 (Supersport United) 2014 (Orlando Pirates)

## Verwysings 
## Eksterne skakels 
* Supersport United webtuiste.
Sarajevo

**Sarajevo** (Cyrillies: Сарајево, [sǎrajeʋo]) is die hoofstad en met 'n bevolking van 448&nbsp;646 ook die grootste stad van Bosnië en Herzegowina. Die stad is langs die Miljacka-rivier in die Sarajevo-vallei geleë en word deur die Dinariese Alpe omring.

duimnael|links|'n Uitsig oor Sarajevo
Sarajevo het vroeër veral vir sy godsdienstige diversiteit bekend gestaan. Hier het aanhangers van Islam, die Ortodokse Christendom, Katolisisme en Judaïsme eeue lank vreedsaam saamgeleef.

Alhoewel die eerste menslike nedersettings in die gebied in die prehistoriese tydperk terugstrek, het die moderne Sarajevo uit 'n 15de eeuse Ottomaanse vesting ontstaan. Die stad het verskeie kere in sy geskiedenis internasionale aandag getrek. Die moord op aartshertog Frans Ferdinand van Oostenryk en sy vrou Sophie in 1914 was die vonk wat die Eerste Wêreldoorlog laat ontvlam het. Sewentig jaar later het Sarajevo as die gasheerstad van die Olimpiese Winterspele opgetree. Die beleg van Sarajevo tydens die Bosniese onafhanklikheidsoorlog tussen 1992 en 1996 vorm een van die donkerste periodes uit die geskiedenis van die stad.

Die heropbou duur steeds voort, maar Sarajevo is lankal die beduidendste kulturele en ekonomiese sentrum in Bosnië en Herzegowina.

## Eksterne skakels 
*  
*     Amptelike webwerf
*
Pous Damasus

**Pous Damasus** kan verwys na een van twee pouse van die Rooms-Katolieke Kerk nl:

*Pous Damasus I (366 – 383).
*Pous Damasus II (1048).
Pous Damasus II

**Damasus II**  was die 151ste pous van die Rooms-Katolieke Kerk.

## Biografie 
**Pous Damasus II** is gebore as **Poppo von Brixen** waarskynlik in Pildenau, Beiere, Duitsland, die seun van graaf Poppo II von Rott.  Voor sy verkiesing was Poppo biskop van Brixen in Tirool.  Op 17 Julie  1048 volg hy Pous Benedictus IX op en regeer tot sy dood op 9 Augustus 1048. Hy word opgevolg deur Pous Leo IX.
Die naam ‘Damasus’ beteken 'van diamant'.

## Pontifikaat 
Na die dood van Pous Clemens II in Julie 1047 het die Tusculum faksie weer sy mag laat geld en met die steun van Bonifatius, Markgraaf van Toskane, het hulle weer Benedictus IX pous gemaak.  Op Kersdag 1047 het die gesante van Rome vir die keiser Hendrik III die nuus van Clemens se dood gebring en gevra dat hy iemand moet aanstel.  Die gesante het, soos hulle opgedra is, vir Halinard, aartsbiskop van Lyon voorgestel.  Die keiser het egter Poppo von Brixen aangestel as **Pous Damasus II**.  Die keiser het Bonifatius opdrag gegee om Damasus na Rome te neem.  Bonifatius het aanvanklik geweier omdat hy Benedictus verkies het, maar die keiser het sy voet neergesit.  Na 'n baie kort pontifikaat van slegs 24 dae sterf die pous waarskynlik aan malaria, in Palestrina waarheen hy gereis het om aan die somerhitte in Rome te ontsnap.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Joseph Heller

**Joseph Heller** (gebore 1 Mei 1923 in Brooklyn, New York Stad – 12 Desember 1999 in East Hampton, New York) was 'n Amerikaanse satirikus. Hy het die invloedryke roman *Catch-22* omtrent Amerikaanse soldate tydens die Tweede Wêreldoorlog geskryf. Die titel het spreekwoordelik geword in die Engelse taal van absurde keuses.Hy word wyd beskou as een van die beste post-Wêreldoorlog satirikuste. Alhoewel hy hoofsaaklik vir *Catch-22* onthou word, het sy skryfwerk gefokus op die lewens van verskeie lede van die middelklas, en bly hulle goeie voorbeelde van moderne satire.

## Biografie 
Sy ouers was Joodse immigrante vanaf Rusland. Sy vader sterf toe hy net vier jaar oud was. Na skool werk hy as die assistant van 'n ystersmit, 'n boodskapper en as 'n liasseerklerk. Hy sluit by die Amerikaanse lugmag aan in 1942, en vlieg meer as 60 sendings twee jaar later in Italië. Na die oorlog begin hy studeer en verkry sy M.A. in Engels in 1949. Na 'n jaar in Engeland as 'n Fulbright-student, doseer hy vir twee jaar by die *Penn State University* en daarna as 'n kopieskrywer vir 'n klein advertensiemaatskappy.

In 1981 doen Heller Guillian-Barré-sindroom op. Hy bring ses maande in die bed deur voordat hy begin herstel. In 1984 skei hy van Shirley, sy vrou van 35 jaar, en trou met Valerie Humphries, die verpleegster wat betrokke was by sy herstel. Hy sterf aan 'n hartaanval kort nadat hy sy laaste roman voltooi het.

## Verkorte bibliografie 
* *Catch-22* - 1961.
* *Something Happened* - 1974.
* *Good as Gold* - 1979.
* *God Knows* - 1984.
* *Picture This* - 1988.
* *Closing Time* - 1994.
* *Portrait of an Artist, as an Old Man* - 2000.

## Verwysings 
## Bronne 
* Vertaal en verkort vanaf Joseph Heller op die Engelse wikipedia.
Irving Stone

**Irving Stone** (14 Julie 1903 – 26 Augustus 1989) was 'n Amerikaanse skrywer bekend vir sy biografiese romans van bekende historiese persoonlikhede.

## Biografie 
Stone is gebore in San Francisco, in die VSA. In die 1960's, verkry Stone 'n eredoktorsgraad in Letterkunde van die Universiteit van Suidelike Kalifornië, sy alma mater waar hy vantevore 'n meestersgraad in die departement van letterkunde, kuns en die wetenskappe behaal het. Hy is getroud met Jean. Sy het talle van sy werk geredigeer. In hulle lang huwelik leef hulle hoofsaaklik in Los Angeles, Kalifornië. Hulle stig 'n liefdadigheidsorganisasie ter ondersteuning van talle liefdadigheidsake waarby hulle belang gehad het.

## Werksmetode 
Stone het verkies om primêre bronmateriaal te gebruik in sy navorsing, soos byvoorbeeld sy bestudering van die briewe wat Vincent van Gogh aan sy broer geskryf het. Soortgelyk is sy bronmateriaal vir 'Adversary in the House' waarskynlik ook die briewe wat Eugene Debs aan sy broer geskryf het. Hy het ook ter plaatse navorsing gedoen: hy het vir baie jare in Italië gewoon ter voorbereiding van sy werk oor Michelangelo.

As dit nie anders kon nie, het hy navorsing gedoen deur gebruik te maak van die navorsingsfasiliteite en deskundigheid in die persoon van Esther Euler, die hoofnavorsingsbibliotekaresse by die Universiteit van Kalifornië Los Angeles.

## Bibliografie 
Sommige van Stone se belangrike werke in sluit in: 
* 'Lust for Life' - (1934) - gebaseer op die lewe van Vincent van Gogh.
* 'They Also Ran' - (1944, opdateerd 1966) - gebaseer op die kandidate wat die stryd om verkiesing tot die Amerikaanse presidentskap verloor het. 
* 'Adversary in the House' - (1947) - gebaseer op die lewe van Eugene Debs en sy eggenoot, Kate, wie sosialisme teengestaan het.
* 'The Passionate Journey' - (1949) - gebaseer op die lewe van John Noble.
* 'Immortal Wife' - (1944) - gebaseer op die lewe van Jessie Benton Frémont.
* 'Love is Eternal' - (1954) - gebaseer op die huwelik van Abraham Lincoln en Mary Todd.
* 'Men to Match My Mountains' - gebaseer op die oopstelling van die Amerikaanse 'Wilde Weste'.
* 'The Agony and the Ecstasy' - (1961) - gebaseer op die lewe van Michelangelo.
* 'The Passions of the Mind' - (1971) - gebaseer op die lewe van Sigmund Freud.
* 'The Greek Treasure' - (1975) - gebaseer op die ontdekking van Troje deur Heinrich Schliemann.
* 'The Origin' - (1980) - gebaseer op die lewe van Charles Darwin.
* 'Depths of Glory' - (1985) - gebaseer op die lewe van Camille Pissarro.
* 'For the Defense' - gebaseer op die lewe van Clarence Darrow.
* 'Those Who Love' - gebaseer op die lewe van John Adams en Abigail Adams.
* 'Sailor on Horseback' - gebaseer op die lewe van Jack London.

## Bron 
* Verkort vanaf Irving Stone by die Engelse wikipedia.
Bern

**Bern** (Duits: *Bern*, [bɛrn], ; Frans: *Berne*, [bɛʁn], ; Italiaans: *Berna*, [ˈbɛrna]; Romansch: *Berna*, [ˈbɛrnɐ], ; Bernse Duits: *Bärn*, [b̥æːrn]) is die federale hoofstad (regeringsetel) van Switserland en die administratiewe sentrum van die kanton Bern. Met 'n bevolking van 134&nbsp;794 is Bern die vierde grootste stad in Switserland na Zürich, Genève en Basel.

duimnael|links|'n Lugbeeld van Bern
Die stad is in 1191 deur die Zähringen-dinastie gestig en het in 1218 die status van Vrye Ryksstad binne die Heilige Romeinse Ryk verkry. In 1353 het Bern as agtste stad tot die Switserse Konfederasie toegetree.

Ná die groot brandramp van die jaar 1405 is die historiese stadskern volgens die Renaissance-styl in sandsteen heropgebou. Die stadsentrum het met sy kenmerkende arkades het grotendeels in die oorspronklike vorm bewaar gebly en dit is in 1983 deur Unesco as 'n wêrelderfenisgebied gelys. Bern word as een van die indrukwekkendste voorbeelde van Middeleeuse stadsargitektuur in Europa beskou.

Gedurende sy bloeitydperk in die 16de en 17de eeu het Bern tot die grootste stadstaat noord van die Alpe ontwikkel. In 1848 is Bern as die setel van die federale owerhede van Switserland gekies. In die volgende jaar het Bern ook die hoofkwartier van die staatsbeheerde PTT geword.

In 1874 is die Wêreldposunie in Bern gestig. Dit was een van die gasheerstede tydens die FIFA Sokker-Wêreldbekertoernooi in 1954.

## Eksterne skakels 
*  
*     Amptelike webwerf
*   Amptelike Unesco-bladsy
Wine (sagteware)

250px|duimnael|Wine se konfigurasie-skerm.

**Wine** is 'n sagteware aanwending wat poog om dit vir Unix-tipe rekenaars op 'n x86 argitektuur moontlik te maak om programme wat oorspronklik vir Microsoft Windows geskryf is te kan loop. Wine verskaf ook 'n sagtewarebiblioteek wat bekend staan as *Winelib* en ontwikkelaars sal help om Windows aanwendings te kan skep en verskuif na 'n Unix-tipe sisteem.

**Wine** is 'n rekursiewe akroniem vir "**W**ine **I**s **N**ot an **E**mulator" (wat in Afrikaans beteken: "Wine is geen emulator nie", die naam is ook gekies omdat dit die Engelse woord vir wyn is), is 'n Windows-aanpasbare bedryfstelsel vir POSIX-aanpasbare bedryfstelsels.

Die Wine ontwikkelaars het die eerste beta uitgawe van Wine (uitgawe 0.9) op 25 Oktober in 2005 na 12 jaar se ontwikkeling vrygestel. Uitgawe 1.0 is op 17 Junie 2008 vrygestel onder die GNU Lesser General Public License (LGPL). Wine is  dus vrye sagteware.

## Verwysings
Heroïen

**Heroïen** (C21H23NO5 of **diasetielmorfien**) is 'n kleurlose, bitter, kragtige, sintetiese opioïed (bykans twee maal so sterk soos morfien in analgetiese aksie). Die besit, handel en vervoer hiervan is onwettig in die meeste lande, Suid-Afrika ingesluit. Heroïen word van morfien vervaardig. Dit kom onder meer in die vorm van wit poeier of bruin kristalle voor. Straatheroïen is meestal onsuiwer en word opsetlik met vulstowwe soos melksuiker vermeng. Heroïen word gerook, gesnuif en ook ingespuit. Dit is fisies en psigies uiters verslawend.

## Geskiedenis 
Die opiumpapawer is so lank gelede as 3400&nbsp;v.C. in Mesopotamië gekweek. Die chemiese ontleding van opium in die 19de eeu het getoon dat die grootste deel van sy werking toegeskryf kan word aan twee alkaloïede, kodeïen en morfien.
duimnael|180px|'n Bayer-heroïenbottel.|links

Diamorfien is in 1874 gesintetiseer deur C.R. Alder Wright, 'n Engelse chemikus wat by die St Mary's Hospital Medical School in Londen gewerk het. Hy het geëksperimenteer met die kombinasie van morfien en verskillende sure. Hy het 'n paar uur lank watervrye morfienalkaloïed gekook met asynsuuranhidried en het 'n sterker geasetileerde vorm van morfien vervaardig wat nou *diasetielmorfien* of *morfiendiasetaat* is. 

Wright se uitvinding het nie tot verdere ontwikkelings gelei nie en diamorfien het eers 23 jaar later gewild geword danksy 'n ander chemikus, Felix Hoffmann. Hoffmann het by die farmaseutiese maatskappy Bayer gewerk. In 1895 het die Duitse dwelmmaatskappy Bayer-diasetielmorfien bemark as 'n geneesmiddel onder die handelsnaam "Heroïen".

## Kristalstruktuur 
Die verbinding kristalliseer in twee polimorfe. Een is ortorombies met ruimtegroep P222. Die ander een is monoklinies P2

## Sien ook 
* Kokaïen

## Verwysings
Belgrado

**Belgrado** (Serwies: Beograd / Београд, [beǒɡrad], , letterlik: "wit vesting") is die hoofstad en grootste stad van Serwië. Die stad het 'n bevolking van 1&nbsp;166&nbsp;763 in 2015 gehad en beslaan 'n oppervlakte van 359,96&nbsp;km². Belgrado is in 279 v.C. deur die Romeine as *Singidunum* gestig en is aan die monding van die Savarivier in die Donau geleë.

## Sien ook 
* Bajrakli-moskee (Belgrado)
* Novi Beograd
* Partizan Belgrado
* Rooi Ster Belgrado

## Eksterne skakels 
*  
*  Amptelike webwerf
*
Pous Leo IX

**Leo IX** was die 152ste pous van die Rooms-Katolieke Kerk.

## Biografie 
**Pous Leo IX** is gebore as **Bruno von Egisheim-Dagsburg** op 21 Junie 1002 in Eguisheim, Elsas, die seun van graaf Hugo von Egisheim en sy vrou Heilwig von Dagsburg. Hy het sy loopbaan begin as soldaat en offisier in die keiserlike leër. Voor sy verkiesing as pous was hy biskop van Toul vanaf 1026. Op 12 Februarie 1049 volg hy Pous Damasus II op en regeer tot sy dood op 19 April 1054. Hy word opgevolg deur Pous Victor II. Die naam ‘Leo’ beteken 'leeu'.

## Pontifikaat 
**Pous Leo IX** was 'n neef van keiser Hendrik III en deur sy toedoen verkies as pous. Hy is bekend vir die deurvoering van die hervormings van Cluny. Hy stig die kollege van kardinale en vestig die top-bestuur van die kerk. In die Paas-sinode van 1049 word die selibaat vir die klerus weer bevestig en is simonie weer veroordeel. Op 29 April 1050 hou hy 'n verdere Paas-sinode oor die leer van Alberic (of Berengar) van Tours.

Die pous het probeer om die Normandiërs in Suid-Italië te bestry, maar hy is verslaan in die slag by Civitate op 18 Junie 1053. Hy is gevang en in Benevento aangehou tot Maart 1054. Daarna is hy terug na Rome waar hy sterf op 19 April 1054.

Leo IX het die kardinaal Humbert van Mourmoutiers, kardinaal-biskop van Silva Candida, na Konstantinopel gestuur om die patriarg Michael I Cerularius te ekskommunikeer oor sy gedrag in Suid-Italië. Die patriarg het toe op sy beurt vir Humbert en die pous ge-ekskommunikeer en sodoende het die groot Westerse Skisma op 16 Julie 1054 ontstaan. Hoewel dit oënskynlik oor ekskommunikasie en Suid-Italië gegaan het, was dit in werklikheid oor die oppergesag van die pous van Rome oor die Oosters-Ortodokse Kerk van die patriarg.

## Verering 
**Pous Leo IX** word as heilige vereer in die Rooms-Katolieke Kerk. Sy feesdag is op 19 April. Hy is die patroonheilige van musikante en orreliste.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .
* Gresser, Georg. (2006) Die Synoden und Konzilien zur Zeit des Reformpapsttums in Deutschland und Italien von Leo IX. bis Calixt II. 1049–1123. Paderborn.

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Roald Dahl

**Roald Dahl** (1916–1990) was 'n Walliese romanskrywer, en kortverhaalskrywer, wat befaamd geraak het in die veertigerjare van die twintigste eeu weens sy kinder- en volwasse verhale. Sy kinderboeke, soos *Charlie and the Chocolate Factory* en *James and the Giant Peach*, is tegelyk snaaks en vreesaanjaend.

## Biografie 
Roald Dahl is op 13 September 1916 in Llandaff, Cardiff, Wallis gebore. Sy ouers was Noorweërs, Harald  en Sofie Magdalene Dahl wat in die vorige eeu se tagtigerjare soontoe emigreer het.  Sy vader sterf aan longontsteking toe hy vier jaar oud is.

Omdat hy lank was – 1,98&nbsp;m as volwassene –  het hy goed presteer in sport op skool. Sy vakansietye het hy gewoonlik in Noorweë deurgebring.

Na skool begin hy werk by die Shell-maatskappy, en word na twee jaar se opleiding verplaas na Dar-es-Salaam, Tanganjika (nou Tanzanië). Dahl sluit aan by die Britse lugmag in November 1939. Hy doen vliegsendings in Afrika en in Irak. 

Op 19 September 1940 stort sy vliegtuig in Libië neer nadat hy nie 'n landingstrook kon vind nie. Hy breek sy skedel en word tydelik verblind in die ongeluk. Nietemin herstel hy sodanig dat hy weer kan vlieg. Mettertyd ontwikkel hy egter verblindende hoofpyne en word hy terug na Brittanje gestuur. Hy word in 1942 na Washington, D.C. verplaas as attaché, en verskaf intelligensie, met die goedkeuring van die Britse regering aan William Stephenson, 'n beroemde Kanadese spioen.

Op 2 Julie 1953 trou hy met 'n Amerikaanse aktrise, Patricia Neal, in New York. Hulle was 30 jaar lank getroud, en het vyf kinders, waarvan die oudste op sewejarige ouderdom sterf aan breinvliesontsteking. Na sy egskeiding trou hy met Felicity ("Liccy") d'Abreu Crosland, twintig jaar jonger as hy.

Hy is op 23 November 1990 in Buckinghamshire aan 'n vorm van bloedkanker oorlede.

## Verkorte bibliografie 
### Kinderverhale 
* *The Gremlins* – 1943
* *James and the Giant Peach* – 1961. Verskyn as 'n eponieme animasiefilm in 1996.
* *Charlie and the Chocolate Factory* – 1964. Verskyn as twee filmweergawes *Willy Wonka & the Chocolate Factory* 1971 en *Charlie and the Chocolate Factory* 2005.
* *Fantastic Mr Fox* – 1970. Verskyn as 'n  eponieme animasiefilm in 2009.
* *Charlie and the Great Glass Elevator* – 1973. 'n Opvolgwerk van *Charlie and the Chocolate Factory*.
* *Danny, the Champion of the World* – 1975. Verskyn as  'n eponieme TV-film in 1989.
* *The Twits* – 1980.
* *The BFG* – 1982. Verskyn as  'n eponieme animasiefilm in 1989.
* *The Witches* – 1983. Verskyn as gelyknamige film in 1990.
* *Matilda* – 1988. Gelyknamige film verskyn in 1996.

### Volwasse fiksie 
#### Romans 
* *My Uncle Oswald* – 1979.

#### Kortverhale 
* *Kiss Kiss* – 1960.
* *Tales of the Unexpected* – 1979.

### Nie-fiksie 
* *Boy – Tales of Childhood* – 1984.

### Draaiboeke 
* *Chitty Chitty Bang Bang* – 1968.
* *Willy Wonka & the Chocolate Factory* – 1971.

## Verwysings 
## Vertaalnota 
* Vertaal en verkort uit Roald Dahl op die Engelse wikipedia.
Pous Victor

**Pous Victor** kan verwys na 'n aantal pouse en / of teenpouse van die Rooms-Katolieke Kerk nl:

*Pous Victor I (189 – 199).
*Pous Victor II (1055 – 1057).
*Pous Victor III (1086 – 1087).
*Pous Victor IV (Gregorius (1138) ('n Teenpous)
*Pous Victor IV (Octavianus) (1159 – 1164). ('n Teenpous).
A.J. Cronin

**Archibald Joseph Cronin** (19 Julie 1896 – 6 Januarie 1981) was 'n Skotse romanskrywer en geneeskundige.

## Biografie 
A. J. Cronin is gebore, as die enigste kind van sy ouers, in Cardross, 'n dorpie in Skotland. Hy word groot in Glasgow. Weens sy uitstekende prestasies op hoërskool, verkry hy 'n beurs om in die geneeskunde aan die Universiteit van Glasgow te studeer.

Hy trou met Agnes Mary (May) Gibson, 'n mede-student in geneeskunde. Hy dien as 'n chirurg in die Britse vloot gedurende die Eerste Wêreldoorlog. Na die oorlog praktiseer hy eers privaat en word daarna die Mediese Inspekteur van Myne vir Groot-Brittanje. Daarna word hy 'n hoogs-gerespekteerde medikus in Londen.

Laat in die dertigerjare van die vorige eeu emigreer hy met sy vrou en drie seuns na die VSA en vestig hulle in Connecticut. Die laaste 25 van sy lewe bring hy deur in Switserland.

## Verkorte bibliografie 
* *Grand Canary* - 1933.
* *Country Doctor - 1935.
* *The Stars Look Down* - 1935.
* *The Citadel* - 1937. 
* *The Green Years* - 1944.
* *Shannon's Way* - 1948.
* *Adventures in Two Worlds* - 1952.
* *The Native Doctor* - 1959.
* *The Judas Tree* - 1961.
* *Further Adventures of a Black Bag* - 1966.
* *A Pocketful of Rye* - 1969.
* *Doctor Finlay of Tannochbrae'' - 1978.

## Bronne 
* Vertaal en verkort van A. J. Cronin op die Engelse Wikipedia.
Kwaaihoek

duimnael|regs|100px|'n Getekende voorbeeld van 'n *padrão*

**Kwaaihoek** is 'n rotsagtige skiereiland wat halfpad tussen die dorpe Boesmansriviermond en Boknes aan die suidkus van die provinsie Oos-Kaap van Suid-Afrika geleë is. Die naam verwys na die sterk wes- en ooswinde van die Indiese Oseaan wat op die hoogste plato van die skiereiland waai.

Op 12 Maart 1488 het die Portugese seevaarder Bartolomeu Dias tydens sy terugvaart na Portugal hier 'n kalksteenkruis (Portugees: padrão) opgerig sodat Kwaaihoek as die oudste monument in Suid-Afrika beskou word. 

Met die oprigting van kruise het die Portugese verkondig dat hulle die eerste was wat nuwe waters binnegevaar het. Die gebruik van hierdie kruise, wat uit Portugese kalksteen gebeitel en in Lissabon gegraveer is, is deur koning João II ingestel.

Presies 500 jaar na die eerste kruis op Suid-Afrikaanse grondgebied in Kwaaihoek geplaas is, is op 12 Maart 1988 weer 'n swaar kruis na die plek van die oorspronklike monument gedra. Die replika-kruis is op inisiatief van Joaquim Seiro de Brito, vise-president van die Portugese Ontdekkersraad gekap en ter geleentheid van die vyfeeufees ter herdenking van Dias se landing aan die Kaaplandse kus aan boord van 'n replika-karveel na Suid-Afrika verskeep.

Fragmente van die oorspronklike Dias-kruis is kort voor die uitbreek van die Tweede Wêreldoorlog deur 'n jong geskiedenisnavorser, Eric Axelson, ontdek. Axelson het later professor aan die Universiteit van Kaapstad en 'n internasionale gesaghebbende oor die reise van Portugese seevaarders om die Kaap geword.

Axelson het Portugees aangeleer en twee jaar lank navorsingswerk in Lissabon, Londen, Parys en die Vatikaanstad gedoen om materiaal te versamel. Ongelukkig is baie waardevolle geskrifte in die groot aardbewing, wat Lissabon in 1755 getref het, vernietig. Nadat Axelson ou land- en seekaarte en manuskripte, waaronder *rutters* of seil-instruksies deurgewerk. Een gedetailleerde beskrywing van die Suid-Afrikaanse kus uit die vroeë 16de eeu het die ligging van die oorspronklike *padrão* aangegee. Die Portugese dokument het na iets verwys wat soos 'n eiland voorgekom het, maar dit was in werklikheid met sand en duine aan die vasteland verbind. 'n Moderne kaart uit die jaar 1938 het *"False I or Kwaai Hoek"* as die aangeduide posisie aangegee.

Ná sy terugkeer na Suid-Afrika het Axelson saam met sy broer Charles die gebied stelselmatig fyngekam en fragmente van 'n pienk-wit, kristalagtige stof gevind wat soortgelyk aan marmer en plaaslik onbekend was. 'n Groot deel van die suil, wat met oesters, mossels en seewier oordek was, is aan die voet van die krans ontdek. Die Universiteit van die Witwatersrand in Johannesburg het Axelson versoek om 'n wetenskaplike opgrawing by Kwaaihoek te doen, en saam met plaaslike inwoners het Axelson byna 5&nbsp;000 stukkies en brokkies van die Portugese kruis opgespoor. Die herboude kruis is in besit van die universiteit.

## Verwysings 
## Bibliografie
*Dias 88. In: Lantern. Tydskrif vir Kennis en Kultuur. Jaargang 37, nr. 1, Januarie 1988
Newbery-medalje

Die **John Newbery-medalje** of **Newbery-medalje** is 'n letterkundige toekenning van die "Association for Library Service to Children", 'n onderafdeling van die Amerikaanse Biblioteekassosiasie. Dit word toegeken aan die skrywer van 'n Amerikaanse kinderboek van hoogstaande gehalte. Dit word sedert 1922 jaarliks toegeken. Dit word beskou as een van die twee mees gesogte toekennings vir kinderliteratuur in Amerika. Dit is genoem na John Newbery, 'n uitgewer van kinderboeke uit die agtiende eeu. Dit is in 1921 ontwerp deur Rene Paul Chambellan. Op die agterkant is 'n ets van 'n skrywer wat sy nuwe boek gee aan 'n seun en 'n dogter om te lees. Die Newbery-medalje word maklik verwar met die *Newbery Eervolle Vermeldings*, wat jaarliks toegeken word aan verdienstelike naaswenners.

## Newbery-medalje-ontvangers 
## Ontvangers van veelvuldige Newbery-medaljes 
Kate DiCamillo, Erin Entrada Kelly, E.L. Konigsburg, Joseph Krumgold, Lois Lowry, Katherine Paterson en Elizabeth George Speare het elk twee medaljes verwerf.

## Verwysings 
## Bron 
* 15px Hierdie artikel is vertaal uit die Engelse Wikipedia

## Eksterne skakels 
* Newbery Medalje-tuisblad
*
Palestynse Grondgebiede

Die **Palestynse Grondgebiede** (Arabies: الأراضي الفلسطينية, *al-Arāḍī al-Filasṭīniyya*) was deel van die Britse mandaat van Palestina wat deur Jordanië en Egipte ingeneem is in die laat 1940's, en deur Israel ingeneem is in die Sesdaagse Oorlog van 1967. Die Palestynse Grondgebiede is deur die Gasa-Jerigo-Ooreenkoms met Israel op 4 Mei 1994 gestig. Dit bestaan uit die Gasastrook en 40 % van die Wesoewer, terwyl die Staat Palestina volgens internasionale reg uit die Gasastrook, die Wesoewer en die hoofstad Oos-Jerusalem bestaan.

duimnael|links|Kaart van die Palestynse Grondgebiede
duimnael|links|Internasionale erkenning van die Staat Palestina in groen
duimnael|links|Stemresultate van die VN-waarnemer-status stemming:
Sedert die begin van die Palestynse Burgeroorlog tussen die Fatah en Hamas is die Grondgebiede verdeel: Fatah beheer die Wesoewer, terwyl Hamas die Gasastrook regeer. Fatah is 'n lid van die Palestynse Bevrydingsorganisasie, maar nie Hamas nie. Nes die Suid-Afrikaanse ANC en die Namibiese SWAPO is Fatah 'n lid van die Sosialistiese Internasionaal (SI), terwyl Hamas deur verskeie lande as 'n terroriste-organisasie gelys is.

Die PLO het op 15 November 1988 in Algiers die onafhanklikheid van die Staat Palestina met Jerusalem as hoofstad verklaar, wat deur 137 (van 'n total van 193) VN-lidlande erken is. Op 31 Oktober 2011 het "Palestina" 'n lid van Unesco geword en op 29 November 2012 het die Algemene Vergadering van die Verenigde Nasies met 'n groot meerderheid vir die opname van Palestina as waarnemer gestem.

## Sien ook 
* Palestyne
* Staat Palestina

## Verwysings 
## Eksterne skakels
PuTTY

**PuTTY** is 'n vrye telnet- en SSH-kliënt. Die sagteware stel gebruikers in staat om met 'n ander rekenaar verbind te word, meestal 'n bediener wat 'n UNIX-gebaseerde bedryfstelsel loop. PuTTY is 'n vervanging vir die verouderde terminaal (ook 'n Teletype of *TTY* genoem), 'n dom masjien wat voor die bekendstelling van die Persoonlike rekenaar gebruik was om met 'n bediener te koppel.

Die verbinding tussen die terminaalsagteware en die bediener verloop meestal deur die SSH-protokol wat as veilige opvolger van die verouderde telnet protokol beskou word.

PuTTY het geen installasieprogram nie, en kan gevolglik enige plek op die hardeskyf geplaas word. Die sagteware is beskikbaar vir Microsoft Windows en UNIX-tipe bedryfstelsels.

Die PuTTY-pakket bestaan uit 'n aantal programme: 
**PuTTY* - die telnet- en SSH-kliënt
**PSCP* - 'n program om lêers deur 'n veilige verbinding na 'n ander rekenaar te kopieer
**PSFTP* - 'n SFTP-kliënt, vir veilige FTP-verbindings
**PuTTYtel* - 'n telnet-kliënt (sonder SSH)
**Plink* - 'n program wat opdraglyn (command line) toegang tot die PuTTY-funksionaliteit verskaf
**Pageant* - 'n SSH-waarmerkagent, vir die berekening van geheime sleutels
**PuTTYgen* - 'n program om geheime sleutels mee te genereer

## Verwysings 
## Eksterne skakels 
*Die amptelike PuTTY webwerf
*PuTTY Tray sagteware
*ExtraPuTTY
FTP-kliënt

duimnael|regs|Ikoon wat 'n FTP-aflaai op 'n webtuiste aandui.

'n **FTP-kliënt** is 'n rekenaarprogram waarmee lêers via die FTP-protokol met 'n FTP-bediener uitgeruil kan word (beide oplaai en aflaai). 

Bekende FTP-kliënte vir Microsoft Windows sluit in: WS-FTP, CuteFTP en FileZilla. Vir Mac OS X is daar Cyberduck, 'n bekende oopbron kliënt. Meeste bedryfstelsels (soos UNIX en Linux) het 'n ingeboude FTP-kliënt wat deur die 'ftp'-opdrag uitgevoer kan word. Baie webblaaiers het ook (soms beperkte) FTP-funksionaliteit. Firefox het byvoorbeeld 'n plugin, genaamd FireFTP , wat Firefox 'n volwaardige FTP-kliënt kan maak.

FTP bied geen enkripsie nie en word as onveilig beskou. As enkripsie vereis word, kan SCP, 'n program wat SSL-enkripsie inspan, gebruik word om lêers veilig te ontvang of te versend.
Mammon

duimnael|regs|300px|'n Skildery uit 1909 getiteld "The Worship of Mammon" deur Evelyn De Morgan.

**Mammon** is 'n Christelike simbool vir die "oorheersing deur geld".

Mammon is 'n afgod wat in die Bybel beskryf word. Die woord is 'n Siriese woord vir geld of rykdom en dui op die situasie waar geld en rykdom as 'n god vereer word.

Die woord mammon kom vier keer in die Bybel voor. Die Evangelie volgens Matteus 6:24 lui:

"Niemand kan vir twee base tegelyk werk nie. Hy sal óf die een minder ag en die ander een hoër, óf vir die een meer oorhê en die ander een afskeep. Julle kan nie God én Mammon dien nie."

Naas bogenoemde teks kom die woord ook in Lukas 16: 9, 11 en 13 voor.

Die uitdrukking "om mammon te dien" beteken om geldgierig te wees.

## Verwysings 
* Afrikaanse aanlyn Bybel
FTP-bediener

duimnael|regs|Ikoon wat 'n FTP-aflaai op 'n webtuiste aandui.

'n **FTP-bediener** is 'n rekenaarbediener wat lêers aan gebruikers kan aanbied (deur 'n aflaai-aksie) en/of aanvaar (oplaai- aksie) deur van die FTP-protokol gebruik te maak. FTP staan vir "File Transfer Protocol".

Gebruikers kan ook maklik lêers uitwis op die bediener deur enige FTP-kliënt van sy/haar keuse te gebruik. Soms beskerm FTP-bedieners van hulle lêers met gebruikersnaam/wagwoord-authentikasie. Indien nie, sal enige anonieme gebruiker ook lêers kan uitvee (delete).

Omdat FTP geen enkripsie bied nie, word gevoelige lêers gewoonlik nie op FTP-bedieners gestoor nie. Daar is egter 'n  beter beveiligde soort FTP, genaamd SFTP, wat wel data kan enkripteer voor dit versend word. Die "S" hier staan vir *Secure* (of veilig).
Telnet

**Telnet** (*TELetype NETwerk*) is 'n netwerkprotokol wat gebruikers toelaat om oor 'n netwerk na 'n ander rekenaar aan te teken en die opdraglyn (command line) oor te neem. Die rekenaar waarop die telnetkliënt uitgevoer word funksioneer dan as 'n terminaal van die bediener. Telnet is amptelik in IETF-dokument STD 8 (RFC 854 en RFC 855) gespesifiseer.

Telnetkliënte gebruik gewoonlik TCP/IP-poort 23, maar konneksies op ander poorte is ook moontlik. Telnet kan dus as "handmatige" kliënt vir ander netwerkprotokolle gebruik word. Die gebruiker moet dan self die opdragte invoer en die afvoer van die protokol interpreteer. Dit maak dit ook moontlik om *telnet* in 'n skript te gebruik.

## Geskiedenis 
Telnet was een van die eerste twee applikasieprotokolle wat op ARPANET gebruik was (die ander een is FTP). Die *RFC* vir Telnet is op 3 April 1972 deur Jon Postel ingedien. Telnet is sedert die vroeë jare 80s al op Unix-rekenaars beskikbaar.

## Veiligheid 
Telnet word as onveilig beskou omdat alle gegewens, insluitend wagwoorde, as leesbare teks oor die netwerk gestuur word. Vir die rede word dit deesdae al minder gebruik. Baie gebruikers beweeg oor na SSH (secure shell). 'n Veiliger variant van telnet, naamlik SSL-telnet, is voorgestel, maar het nooit regtig van die grond af gekom nie.

## Sien ook 
* PuTTY, 'n telnet- en SSH-kliënt.

## Eksterne skakels 
*RFC 854
*RFC 855
Kliënt (rekenaar)

In die kliënt-bediener argitektuur stel die **kliënt** die rekenaar of program voor wat die inisiatief neem om met die bediener te kommunikeer. Die doel van die kommunikasie is tipies:
* vra gegewens aan
* naslaan of oordrag van gegewens
* bewerkstellig 'n toestandsverandering in die uitvoering van 'n protokol
* voer 'n aksie op die bediener uit

Soms word diverse kliënte in een sagtewarepakket gekombineer. Mozilla bestaan byvoorbeeld onder meer uit 'n webblaaier-kliënt, e-posleser-kliënt en IRC-kliënt.

## Voorbeelde van kliënte (in die sin van *kliëntprogramme*) 
* E-poskliënte
** Eudora
** Outlook Express
** Pine
** Mutt
** Elm
** Mozilla Thunderbird
* Webbladlesers
** Mozilla Firefox
** Microsoft Internet Explorer
* SSH-kliënte
** PuTTY
** WinSCP
** Fsecure
* Nuus-kliënte
** Mozilla Thunderbird
* Databasis-kliënte
* Telnet-kliënte
* FTP-kliënte
** FileZilla
** WS-FTP
** CuteFTP
** FireFTP (Firefox uitbreiding)
* Weergawebeheer-kliënte

## Sien ook 
* Bediener
* Dun-kliënt
* Citrix
* Sunray
Virtuele masjien

[300px|duimnael|[VirtualBox]]

In rekenaarwetenskap is 'n **virtuele masjien** sagteware wat 'n werklike rekenaar naboots.

## Definisies 
'n Virtuele masjien is oorspronklik deur Popek en Goldberg as 'n ''doeltreffende, geïsoleerde duplikaat van 'n werklike masjien'' beskryf.  Huidige gebruike sluit virtuele masjiene in wat geen ooreenkoms met enige werklike hardeware het nie.

'**n Voorbeeld**:
'n Program wat in Java geskryf is kan dienste van die Java Runtime Environment ontvang deur bevele te voer waarvan die resultate weer deur die Java sagteware weergegee word.  Deur hierdie dienste aan die program te verskaf tree die Java sagteware op as 'n "virtuele masjien" deur die plek in te neem van die bedryfstelsel of die hardeware waarvoor die program gewoonlik spesifiek voor geskryf sou moes word.

Virtuele masjiene word verdeel in twee hoofkategorieë, gebaseer op hul gebruik en die mate waarin hulle met 'n werklike masjien ooreenstem.  'n **Stelsel virtuele masjien** verskaf 'n volledige stelselplatform wat die uitvoer van 'n volledige bedryfstelsel ondersteun.  In teenstelling daarmee sal 'n **proses virtuele masjien** ontwerp wees om slegs 'n enkele program of proses te loop.  'n Noodsaaklike eienskap van 'n virtuele masjien is dat die sagteware wat daarop uitgevoer word beperk word tot die hulpbronne en abstraksies wat deur die virtuele masjien verskaf word.

### Stelsel virtuele masjiene 
Stelsel virtuele masjiene of soms ook **hardeware virtuele masjiene** genoem laat die verdeling van die onderliggende fisiese masjien tussen verskillende virtuele masjiene toe, wat elkeen sy eie bedryfstelsel loop.  Die sagteware laag wat die virtualisasie verskaf word die **virtuele masjien monitor** of hypervisor genoem.  'n Hypervisor kan direk op hardeware of bo-op 'n bedryfstelsel loop.

Die hoofvoordele van stelsel virtuele masjiene is:

* meervoudige bedryfstelsels kan saam op dieselfde rekenaar loop en terselfdertyd sterk van mekaar geïsoleer wees;
* die virtuele masjien kan 'n instruksiestel argitektuur verskaf wat anderste is as die van die werklike masjien.

## Verwysings
Kliënt

Die term **kliënt** kan beteken:

* Klant van 'n besigheid
* Rekenaarkliënt, 'n rekenaarprogram wat dienste van 'n bediener gebruik (sien Kliënt-bediener argitektuur)

## Eksterne skakels 
*
File Transfer Protocol

duimnael|regs|Ikoon wat 'n FTP-aflaai op 'n webtuiste aandui.

**File Transfer Protocol** (afgekort FTP) is 'n protokol wat die uitruil van lêers tussen rekenaars vergemaklik. Dit standaardiseer 'n aantal aksies wat gewoonlik verskillend op verskillende bedryfstelsels uitgevoer word.

Die huidige weergawe is gedefinieer in RFC-nommer 959 (). Aanvullings kan gevind word in ,  en .

'n FTP-kliënt inisieer gewoonlik die konneksie na 'n FTP-bediener via die TCP-protokol op poort 21. 

## Geskiedenis 
FTP het in 1971 ontstaan en het baie vinnig gegroei tot 'n wêreldstandaard. Sedertdien maak FTP dit moontlik om lêers vanaf enige rekenaar in die wêreld te stuur of te ontvang, solank hulle aan mekaar of op die Internet gekoppel is, en solank al die proxy- en firewall-bedieners op roete die FTP-verkeer toelaat.

## Tegniek 
FTP, as konsep, is gebaseer op die Kliënt-bediener-model wat algemeen vir internetdienste gebruik word. Die kliëntsagteware maak 'n verbinding met die vereiste FTP-bediener aan die ander kant van die 'lyn'. Die bediener antwoord dan die kliënt, waarna die kliënt die gegewens aan die gebruiker toon.

## Veiligheid 
Standaard FTP-verbindings is gewoonlik onveilig en hackers kan die gegewens maklik lees. Gelukkig kan dit sover moontlik voorkom word deur van 'n enkripsie-laag gebruik te maak.

## Sien ook 
*TFTP
*Simple File Transfer Protocol
Macau

**Macau** of **Macao** (Chinees: 澳門 / 澳门 *Àomén*, Portugees: *Macau*; letterlik: "Baaihawe"), amptelik die **Macau Spesiale Administratiewe Streek van die Volksrepubliek China** (Portugees: *Região Administrativa Especial de Macau da República Popular da China*, Chinees: 中華人民共和國澳門特別行政區), is naas Hongkong een van twee spesiale administratiewe streke van die Volksrepubliek China. Macau is wes van die Pêrelrivierdelta en Hongkong aan die kus van die Suid-Chinese See geleë en grens in die noorde aan die Chinese provinsie Guangdong.

Macau was die eerste en die laaste Europese kolonie in China. Portugese handelaars het hulle reeds in die 16de eeu in Macau gevestig en die gebied begin administreer. In 1887 het die Chinese Mantsjoe-regering die Portugese heerskappy oor die gebied amptelik erken.

Macau het op 20 Desember 1999 weer onder Chinese soewereiniteit gekom, maar sal volgens 'n Portugees-Chinese ooreenkoms hierna nog vyftig jaar lank tot in 2049 'n selfregerende streek bly. Volgens die beginsel van "een land, twee stelsels" is die regering van die Volksrepubliek China verantwoordelik vir die verdediging en buitelandse betrekkinge van Macau, terwyl die streek sy eie regstelsel, polisiemag, monetêre stelsel, doeane- en immigrasiebeleid sal handhaaf. Macau word in internasionale organisasies en by internasionale gebeurtenisse deur sy eie afgevaardigdes verteenwoordig.

Die historiese stadskern van Macau is in 2005 deur Unesco as wêrelderfenisgebied gelys.

## Galery 

Macau-CIA WFB Map.png|Kaart van Macau
Macau montage.png|Besienswaardighede van Macau
Lago Nam Van, Macao, 2013-08-08, DD 04.jpg|Macau soos gesien vanaf Lago Nam Van
Macau viewed from Macau Museum - 20100923.jpg|Macau soos gesien vanaf die Macau Museum

## Verwysings 
## Bronnelys 
; Algemeen
*  
*  

## Eksterne skakels 
*  
*    Amptelike webwerf van die Macau Spesiale Administratiewe Streek
*   Amptelike Unesco-bladsy
Pous Victor II

**Victor II**  was die 153ste pous van die Rooms-Katolieke Kerk.

## Biografie 
**Pous Victor II** is gebore as **Gebhard von Dollnstein-Hirschberg** (ook Tollenstein gespel) ongeveer in 1018 in Swabe, Duitsland die seun van baron Harwig von Calw en sy vrou Beliza.  Hy was familie van keiser Hendrik III.  Op aandrang van 'n ander Gebhard, biskop van Regensburg word hy op 24-jarige leeftyd aangestel as biskop van Eichstätt.  Op 13 April  1055 volg hy Pous Leo IX op en regeer tot sy dood op 28 Julie 1057.  Hy word opgevolg deur Pous Stefanus IX (X).
Die naam ‘Victor’ beteken 'oorwinnaar'.

## Pontifikaat 
In Junie 1055 hou **Pous Victor II** 'n vergadering met keiser Hendrik III in Florence waarop die selibaat van priesters weereens bevestig word.  Op 5 Oktober 1056 sterf Hendrik III in Botfeld en Victor word die beskermheer van die jonge Hendrik IV en die raadgewer van sy moeder, die regentes keiserin Agnes van Poiteau.  Pous Victor II gebruik die posisie om die pouslike gesag te versterk en vrede te herstel in die keiserryk.  Hy het Frederik, die ab van Monte Casino en broer van Godfried, hertog van Lorraine, 'n kardinaal gemaak.  Frederik gaan later vir Victor opvolg as Pous Stefanus IX (X).

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .
* August Sieghardt: *Die Grafen von Hirschberg im Altmühltal. Einst Herren von Grögling, Dollnstein und Ottenburg*, in: Heimgarten 26 (1955), Nr. 21
* Rudolf Graber: *Der Eichstätter Papst Viktor II. (1055–1057)*, in: Historische Blätter für Stadt und Landkreis Eichstätt 4 (1955), Nr. 7/8
* *Bischof Gebhard I. - Papst Viktor II. (1042–1057)*, in: Eduard Matthäus Werner: *Anonymus Haserensis von Eichstätt. Studien zur Biographie im Hochmittelalter*, Diss phil. LMU München 1966, S. 92–96
* Brun Appel, Walter Dürig, Andreas Bauch (Herausgeber), Ernst Reiter (Herausgeber): *Das „Pontifikale Gundekarianum“*: Faksimile-Ausgabe des Codex B 4 im Diözesan-Archiv Eichstätt, Reichert Verlag, 
* Georg Schörner: *Das Papst-Viktor-Denkmal im Dom Eichstätts. Meisterwerk der Bildhauerin Johanna Fischl.* In: Historische Blätter für Stadt und Landkreis Eichstätt 1985, Nr. 1
* Klaus Kreitmeir: *Die Geschichte des Marktes Dollnstein bis zur Säkularisation*, in: Dollnstein 600 Jahre Markt, Kipfenberg: Hercynia 1987, S. 58–73, bes. S. 59
* Klaus Kreitmeir: *Die Bischöfe von Eichstätt*, Eichstätt: Verlag Kirchenzeitung 1992

## Verwysings 
## Eksterne skakels 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Gedig

'n **Gedig** (**poësie**) is 'n letterkundige teks in versvorm. Die skrywer van gedigte word 'n digter genoem.

## Sien ook 
* Digvorme
* Digbundel

## Eksterne skakels 
* 
* Gratis gedigtepublisering by woes.co.za
Digter

[regs|duimnael|Standbeeld van die Vlaamse digter [Guido Gezelle in Brugge.]]
'n **Digter** is 'n skrywer van poësie (gedigte). 'n Skrywer wat woorde vir liedjies skryf word 'n **teksdigter** genoem.

Die woord 'digter' kom van die Latynse dictāre, wat 'om met nadruk te sê' beteken. Die woord 'digter' is, soos 'poësie', verwant aan die Griekse werkwoord ποιεῖν (poiein), wat onder andere 'om te skep' beteken.

Die digter kan gesien word as die erfgenaam van 'n lang mondelinge tradisie waarin die musikaliteit van die teks beklemtoon word. Digters bestaan ​​al sedert antieke tye, in verskillende kulture en tydperke. Die geskiedenis van digters is so uiteenlopend soos die literatuur wat hulle vervaardig het.

Digters is oor die algemeen skrywers wat die gedig as hul vernaamste kreatiewe produk sien. Daar is geen werklik afdoende definisie nie, want daar bestaan ​​nie iets soos 'n 'professionele groep digters' nie. Soms word 'n onderskeid getref tussen 'regte' digters en Sondagdigters, maar dit is ook arbitrêr. Baie digters wat nou bekend is, het hul digbundels self gepubliseer as beginnerdigters. Wat van iemand 'n digter maak, hou dus nie direk verband met sukses of publikasie in 'n bekende tydskrif nie.

Hoewel mens na elke skrywer van 'n gedig kan verwys as die *digter* van die werk, word mense wat nooit enige gedigte gepubliseer het nie, nie gereken tot die *beroepsgroep* van digters te behoort nie. Om as digter te kwalifiseer moet die skrywer se poësie 'n integrale deel van sy letterkundige bydrae vorm. Mense wat net af en toe 'n gedig skryf bly skrywers.

Die romantiese beeld van die digter is iemand met verhoogde sensitiwiteit, 'n visioenêr.

## Sien ook 
* Lys van Afrikaanse digters
* Lys van Suid-Afrikaanse digters

## Eksterne skakels 
* Aanlyn-digters by woes.co.za 
*
Geografiese koördinatestelsel

[duimnael|440px|Kaart van die [aarde met lengte- (horisontaal) en breedtegraade (vertikaal), Eckert VI projeksie; groot weergawe  (pdf, 1.8MB)]]

'n **Geografiese koördinatestelsel** help om alle posisies op aarde te spesifiseer deur hoofsaaklik van die sferiese koördinatestelsel gebruik te maak. Daar is drie koördinate: lengtegraade, breedtegraade en geodetiese hoogte.

## Sien ook 
* GPS, Globale Posisioneringstelsel.
Google Maps

**Google Maps** of **Google Kaarte**, voorheen bekend as **Google Local**, is 'n diens van Google Inc. wat dit moontlik maak om 'n soektog in 'n spesifieke geografiese gebied te doen. Soms wil mense die wye wêreld deursoek vir inligting, en soms wil hul net bv. 'n rekenaarwinkel naby hul huis vind. Die diens laat besoekers toe om 'n "WAT" (soos 'n pizza) en 'n "WAAR" (soos in Hatfield, Pretoria) vir 'n soektog te spesifiseer. Die doel van Google Maps is om mense te help om nabygeleë sake en bedrywighede te vind. Google Maps gee ook aanvullende inligting oor die plek, soos hulle webtuiste, bedryfsure, telefoonnommer en adres.

## Kaartfoute 
Daar het al baie foute op Google Maps ingesluip. Een voorbeeld: 'n Kaartfout van omtrent 50&nbsp;m (gemeet met "Geo Tools"). Dit kan groot probleme veroorsaak, omdat alle merkers wat vooraf geplaas is, nou op die verkeerde posisie aangedui word! As gebruikers die fout regstel, en Google Maps die kaart later opdateer, sal die inligting weereens verkeerd wees.

## Sien ook 
* WikiMapia, wiki-integrasie met Google Maps.
* OpenStreetMap

## Eksterne skakels 
* Google Maps se amptelike webwerf